ટોલ્સ્ટોય વિચક્ષણ દૃષ્ટિવાળા પુરુષ હતા. જે કોઈ દેશના રાજકીય પ્રવાહો અંગે પોતાનું મંતવ્ય જે તે દેશકાળના સંજોગો પ્રજા અને સરકારને બરાબર જાણી-સમજીને જણાવતા. પોલેન્ડની એક સ્ત્રીએ એના દેશવાસીઓ પર જર્મન શાસકોના દમનની વાત લખી ત્યારે એમણે સ્પષ્ટ જણાવ્યું હતું કે પોલેન્ડની ધરતી પર દમન વેઠતા પોલેન્ડના લોકો જેટલા સહાનુભૂતિને પાત્ર છે એટલા જ સહાનુભૂતિને પાત્ર દમન કરનારા જર્મન લોકો પણ છે, કારણ કે પોલ લોકો જર્મનોને નિર્દય બનીને ધિક્કારી રહ્યા છે.